**ΑΝΑΚΟΙΝΩΣΗ**

Το Σ.Φ.Λ σε έκτακτη συνεδρίαση, την Πέμπτη 07-05-2015, αποφάσισε, προκειμένου να προσαρμοστεί ο αριθμός των καρτών σίτισης με την οικονομική δυνατότητα του κωδικού σίτισης, τα παρακάτω:

**Α) Οι ανανεώσεις – εκδόσεις καρτών σίτισης** για φέτος, θα πραγματοποιηθούν το χρονικό διάστημα **Δευτέρα 11 Μαΐου 2015 έως και Τρίτη 30 Ιουνίου 2015** (εργάσιμες μέρες και ώρες).

**Β) Για την επιλογή των δικαιούχων κάρτας σίτισης,** ισχύουν οι προϋποθέσεις, όπως αυτές διαμορφώθηκαν στο Συμβούλιο της Φ.Λ. (Πρακτικό 214/ 08-11-12).

**Γ)** Με δεδομένο ότι οι προϋποθέσεις για το ποιοι δικαιούνται ή όχι κάρτα σίτισης, προσδιορίζουν μεν τον αριθμό των εν δυνάμει δικαιούχων, αλλά όχι και τελικό αριθμό των “ωφελουμένων” δικαιούχων, οι οποίοι θα παραλάβουν κάρτα σίτισης, αποφασίστηκε ότι στη διαδικασία της επιλογής των δικαιούχων, **θα προστεθεί ένα ακόμα στάδιο** για να διασφαλιστεί στο μέγιστο δυνατόν, η ισότιμη αντιμετώπιση όλων των δικαιούχων.

**Ακολουθεί αναλυτική περιγραφή της διαδικασίας του τελευταίου αυτού σταδίου:**

1. Τα προσωπικά δεδομένα κάθε Φοιτητή, σύμφωνα με τις προϋποθέσεις που μνημονεύονται στο πρακτικό 214, καταγράφονται σε συγκεκριμένο πρόγραμμα.
2. Με την ολοκλήρωση της κατάθεσης των δικαιολογητικών, **εξάγεται ο συνολικός αριθμός των δικαιούχων κατά αύξοντα αριθμό από το μικρότερο εισόδημα προς το μεγαλύτερο** (όπως αυτό έχει διαμορφωθεί βάση των προϋποθέσεων που έχουν ψηφιστεί στο συμβούλιο της Φοιτητικής Λέσχης της 08-11-12).

Εύλογο είναι ότι από τη στιγμή που όλες οι αιτήσεις καταγράφονται σε πρόγραμμα, **οι ημερομηνίες κατάθεσης των δικαιολογητικών,** εκ των πραγμάτων **δεν είναι δυνατόν να τροποποιηθούν ή να παραβιαστούν.**

|  |
| --- |
| ***Τέλος παρακαλούνται οι Φοιτητές, οι οποίοι μολονότι είναι δικαιούχοι κάρτας σίτισης, δεν κάνουν χρήση της, για τους όποιους προσωπικούς τους λόγους- να ενισχύσουν την προσπάθεια που καταβάλλεται από την πλευρά του Ιδρύματος και δείχνοντας την κοινωνική ευαισθησία που χαρακτηρίζει όλα τα μέλη της ακαδημαϊκής μας κοινότητας, να μην καταθέσουν δικαιολογητικά αυτή τη φορά, διευκολύνοντας κατά αυτόν τον τρόπο, συναδέλφους τους που έχουν περισσότερο ανάγκη.*** |

Από το Τμήμα Φοιτητικής Μέριμνας